
                       Nr.23/311/2009

AVIZ

asupra proiectului de Lege pentru ratificarea Amendamentului nr.1 convenit prin schimbul de scrisori semnate la Londra la 29 ianuarie 2009 şi la Bucureşti la 17 martie 2009, între Guvernul României şi Banca Europeană pentru Reconstrucţie şi Dezvoltare, la Acordul de Împrumut dintre România şi Banca Europeană pentru Reconstrucţie şi Dezvoltare pentru finanţarea "Proiectului de modernizare a reţelei energetice feroviare", semnat la Bucureşti la 19 decembrie 2005
În conformitate cu prevederile art.95 din Regulamentul Camerei Deputaţilor republicat, Comisia pentru industrii şi servicii a fost sesizată, spre dezbatere şi avizare, cu proiectul de Lege pentru ratificarea Amendamentului nr.1 convenit prin schimbul de scrisori semnate la Londra la 29 ianuarie 2009 şi la Bucureşti la 17 martie 2009, între Guvernul României şi Banca Europeană pentru Reconstrucţie şi Dezvoltare, la Acordul de Împrumut dintre România şi Banca Europeană pentru Reconstrucţie şi Dezvoltare pentru finanţarea "Proiectului de modernizare a reţelei energetice feroviare", semnat la Bucureşti la 19 decembrie 2005, trimis cu adresa nr.P.L.x 358 din 1 septembrie 2009 şi înregistrat sub nr.23/311 din 2 septembrie 2009, care va fi transmis Comisiei pentru buget, finanţe şi bănci care este sesizată în fond.

Camera Deputaţilor este prima Cameră sesizată, conform prevederilor art.75 din Constituţia României, republicată, şi ale art.92 alin.(8) pct.2 din Regulamentul Camerei Deputaţilor, republicat.

Potrivit prevederilor art.61 din Regulamentul Camerei Deputaţilor, republicat, Comisia pentru industrii şi servicii a dezbătut proiectul de lege în şedinţa din 8 septembrie 2009.

Membrii comisiei au examinat proiectul de lege supus avizării, expunerea de motive, avizul favorabil al Consiliului Legislativ şi punctele de vedere al Ministerului Transporturilor şi Infrastructurii exprimat de domnul Preda Valentin – secretar de stat şi doamna Cucu B. – director adjunct la Ministerul Finanţelor Publice.

În urma dezbaterilor, membrii comisiei au hotărât, în unanimitate, avizarea favorabilă a proiectului de lege în forma prezentată de iniţiator.



În raport de obiectul şi conţinutul său, proiectul de lege face parte din categoria legilor ordinare.
SECRETAR,

Mircea Marin
Consilier parlamentar,

Viorela Gondoş        

